ສານອັງກິດ ໄດ້ຜ່ອນຜັນໂທດ ໃຫ້ແກ່ຜູ້ລັກລອບ ຄ້າຢາເສບຕິດ ທີ່ຖືກສົ່ງໄປແຕ່ລາວ
ຂ່າວສຳຄັນອື່ນໆ: ຈະມີຄຳສັ່ງປ່ຽນແປງ ໃຫ້ສົ່ງທະຫານ ອະເມຣິກັນ ບາງກົມກອງ ໄປຍັງເຮຕີ; ຣັຖມຸນຕຣີ ປ້ອງກັນປະເທດ ຂອງສະຫະຣັດ ສົນທະນາຫາຣື ບັນຫາອັຟການ
ເຈົ້າໜ້າທີ່ທະຫານ ຂອງສະຫະຣັດ ກ່າວວ່າ ກຳລັງສະເທີນນຳ ສະເທີນບົກແລະທະຫານມາຣີນ ຂອງສະຫະ ຣັດ 4 ພັນຄົນ ຈະໄດ້ຮັບຄຳສັ່ງ ໃຫ້ປ່ຽນແປງ ໝາຍກຳນົດການໃນການຖືກສົ່ງໄປ ປະຕິບັດ ງານ ຢູ່ບ່ອນອື່ນ ແລະຖືກສົ່ງໄປເຮຕີແທນເພື່ອໃຫ້ການຊ່ອຍເຫລືອ ໃນການປະຕິບັດງານ ບັນເທົາທຸກ ກອງກຳລັງແບບດຽວກັນນີ້ ກອງນຶ່ງ ໄດ້ຖືກສົ່ງຂຶ້ນບົກ ໄປປະຕິບັດງານຢູ່ໃນ ບໍຣິເວນ ແຄມຝັ່ງທະເລ ທາງກຳຕາເວັນຕົກ ຂອງນະຄອນຫຼວງ PORT-AU-PRINCEທີ່ໄດ້ຮັບ ຄວາມເສັຽຫາຍ ຢ່າງຮ້າຍແຮງນັ້ນ ໃນວັນອັງຄານ ຜ່ານມານີ້ ການສົ່ງກຳລັງ ທະຫານຈຸໃໝ່ ໄປຕື່ມຢູ່ໃນເຮຕີ ທີ່ວ່ານີ້ ຈະເພີ້ມຈຳນວນທະຫານອະເມຣິກັນ ທັງໝົດ ທີ່ຖືກໄປຍັງ ປະເທດດັ່ງກ່າວ ຂຶ້ນເປັນປະມານ 14ພັນຄົນ ປະທານາທິບໍດີ BARACK OBAMA ກ່າວຕໍ່ໂທຣະພາບ ABC ໃນວັນພຸດ ວານນີ້ວ່າສະຫະຣັດ ບໍ່ສາມາດທີ່ຈະເມີນເສີຍ ບໍ່ເອົາຫົວຊາ ຕໍ່ບັນຫາ ໃນເຮຕີໄດ້ ນອກ ນັ້ນແລ້ວ ທ່ານຍັງເວົ້າວ່າ ສະຫະຣັດ ບໍ່ຢາກໃຫ້ ການປະຕິບັດງານບັນເທົາທຸກ ຂອງຕົນ ເປັນທີ່ປາກົດ ໃຫ້ເຫັນວ່າ ສະຫະຣັດ ກຳລັງເຂົ້າຢຶດເອົາເຮຕີ ຣັຖມຸນຕຣີ ກະຊວງປ້ອງ ກັນປະເທດ ສະຫະຣັດທ່ານ ROBERTGATES ກຳ ລັງຢູ່ທີ່ ນະຄອນຫຼວງ ອິສລາມາບັດ ເພື່ອເຈຣະຈາຫາ ຣື ກັບພວກຜູ້ນຳປາກິສຖານ ກ່ຽວກັບຍຸທສາດ ໃນ ການເຮັດສົງຄາມ ຂອງສະຫະຣັດ ຢູ່ໃນອັຟການິສຖານທີ່ເປັນເພື່ອນບ້ານ ຂອງປາກິສຖານນັ້ນ ທ່ານ GATES ກ່າວວ່າ ທ່ານຈະໃຫ້ຄວາມໝັ້ນໃຈ ແກ່ປາກິສຖານ ອີກໃໝ່ວ່າ ສະຫະຣັດ ຈະຢູ່ໃນສົງຄາມນີ້“ເປັນເວລາຍາວນານ" ແລະຈະສືບຕໍ່ ປະຕິບັດງານໃນຖານະ ເປັນພັນທະມິດຂອງປາກິສຖານ ທ່ານ GATES ໄດ້ພົບປະຫາຣື ໃນວັນພະຫັດມື້ນີ້ກັບຄູ່ຕຳແໜ່ງຂອງທ່ານ ຣັຖມຸນຕຣີ ປ້ອງກັນປະເທດ ປາກິສຖານ ທ່ານAHMED MUKHTAR ສະຫະຣັດ ຢາກໃຫ້ປາກິສຖານ ຂຍາຍການໂຈມຕີຕໍ່ພວກຫົວຮຸນແຮງ ອອກໄປຍັງເຂດຊາຍແດນ ຕິດກັບອັຟການິສຖານບ່ອນທີ່ພວກສະມາຊິກ ຂອງ ກຸ່ມທາລີບານ ໄດ້ໜີໄປຫລົບພັຍຢູ່ ຣັຖບານຂອງສາທາຣະນະຣັດ ໂດ ມິນິກັນ ໄດ້ບັນລຸ ການຕົກລົງ ກັບປະທານາທິບໍດີທີ່ຖືກເລືອກໃໝ່ ຂອງຮອນດູຣັສ ທ່ານ PORFI RIO LOBO ກ່ຽວກັບຂໍ້ສະເນີໃຫ້ປະທານາທິບໍ ດີ ທີ່ຖືກໂຄ່ນລົ້ມ ຂອງຮອນດູຣັສ ທ່ານ MANUEL ZELAYAເດີນທາງຢ່າງປອດພັຍ ໄປຍັງໂດມິນິກັນໄດ້ ພວກເຈົ້າໜ້າທີ່ ກ່າວວ່າປະທານາທິບໍດີ ໂດມິນິກັນ ທ່ານ LEONEL FERNANDEZ ແລະທ່ານ LOBO ໄດ້ລົງນາມໃນຂໍ້ຕົກລົງດັ່ງກ່າວ ທີ່ນະຄອນຫລວງ SANTO DOMINGO ຂອງໂດມີນິກັນໃນວັນພຸດວານນີ້ ຂໍ້ຕົກລົງສະບັບນີ້ ຈະອະນຸຍາດໃຫ້ ທ່ານ ZELAYA ເດີນທາງໂດຍເຮືອບິນ ໄປຍັງສາ ທາຣະນະຣັດ ໂດມິນິກັນ ໃນຖານະ ທີ່ເປັນແຂກຂອງປະເທດດັ່ງກ່າວ ຫຼັງຈາກທ່ານ LOBO ເຂົ້າຮັບຕຳແໜ່ງ ໃນວັນທີ 27 ເດືອນນີ້ ຍັງບໍ່ທັນ ເປັນທີ່ຈະແຈ້ງເທື່ອວ່າ ທ່ານ ZELAYA ຈະຮັບເອົາ ຂໍ້ຕົກລົງນີ້ຫລືບໍ່ ທ່ານ LOBO ຖືກເລືອກເປັນປະທານາທິບໍດີ ຂອງຮອນດູຣັສ 5 ເດືອນ ຫລັງຈາກໄດ້ມີການໂຄ່ນລົ້ມ ທ່ານ ZELAYA ລົງຈາກຕຳ ແໜ່ງ ໃນການກໍ່ຣັຖປະຫານທີ່ໜຸນຫລັງໂດຍ ພວກທະຫານ ແລະທ່ານໄດ້ຖືກ ໃຫ້ສົ່ງໄປລີ້ພັຍ ຢູ່ໃນຕ່າງປະເທດ ສານແຫ່ງນຶ່ງຂອງອັງກິດໄດ້ ຕັດສິນ ໃຫ້ແມ່ຍິງຄົນນຶ່ງ ທີ່ຖືກພົບເຫັນວ່າ ມີ ຄວາມຜິດ ໃນການຄ້າ ຢາເສບຕິດຢູ່ ສປປ ລາວນັ້ນ ຕ້ອງໄດ້ຮັບໃຊ້ໂທດ ເປັນເວລາຢ່າງ ນ້ອຍ 1 ປີເຄິ່ງຂອງໂທດຈຳຄຸກ ຕລອດຊີວິດ ຂອງນາງ ກ່ອນຈະຖືກປ່ອຍ ໃຫ້ເປັນອິສຣະໄດ້ ຜູ້ພິພາກສາ2 ຄົນ ຂອງສານສູງອັງກິດ ທີ່ກຸງ ລອນດອນ ໄດ້ຕັດສິນ ໃນມື້ວານນີ້ວ່າ ນາງSAMANTHA OROBATOR ບໍ່ໄດ້ຖືກຄຸມຂັງ ແບບບໍ່ຍຸຕິທັມ ຢູ່ໃນປະເທດອັງກິດບ່ອນທີ່ນາງ ໄດ້ຖືກສົ່ງ ກັບຄືນໄປຈາກລາວ ໃນປີກາຍນີ້ ແຕ່ຜູ້ພິພາກສາທັງ 2ກໍໄດ້ຫລຸດຜ່ອນໂທດ ໃຫ້ແກ່ນາງ ໂດຍຫລຸດລົງ ໃຫ້ຍັງເຫລືອແຕ່ນຶ່ງປີເຄິ່ງນັ້ນ ນາງ OROBATOR ໄດ້ຖືກຈັບ ທີ່ສນາມບິນວັດໄຕໃນນະຄອນຫລວງ ວຽງຈັນ ໃນປີ 2008 ຍ້ອນມີຢາ ເຮໂຣອີນ 680 ກຣາມ ຢູ່ໃນຄວາມຄອບຄອງຊຶ່ງເປັນປະຣິມານ ທີ່ສູງກວ່າ ພວກຄ້າຢາເສບຕິດ ສາມາດຖືກຕັດສິນໂທດ ປະຫານຊີວິດຢູ່ລາວ ແຕ່ນາງໄດ້ຖືພາມານ ໃນຂະນະທີ່ຢູ່ໃນຄຸກ ຊຶ່ງພາໃຫ້ນາງ ຖືກຕັດສິນໂທດຕລອດຊີວິດ ຫລັງຈາກນັ້ນ ນາງກໍໄດ້ຖືກສົ່ງ ກັບຄືນໄປອັງກິດ ພາຍໃຕ້ຂໍ້ຕົກລົງແລກປ່ຽນນັກໂທດ ແລະນາງໄດ້ຄອດລູກ ເປັນເດັກຍິງ ຂະນະທີ່ຢູ່ໃນຄຸກໃນປະເທດອັງກິດ ຈີນກ່າວວ່າ ເສຖກິດຂອງຕົນ ໄດ້ມີການຂຍາຍໂຕຢ່າງແຂງແຮງ ເຖິງ 10 7%ໃນໄຕຣມາສທີ 4 ຂອງປີ 2009 ຊຶ່ງໄດ້ກາຍ ເປົ້າໝາຍ ການເຕີບໂຕ ທີ່ຕັ້ງໄວ້ 8%ສຳລັບໝົດທັງປີນັ້ນ ໄດ້ມີການເປີດເຜີຍ ໂຕເລກດັ່ງ ກ່າວໃຫ້ຊາບໃນວັນພະຫັດມື້ນີ້ ໂດຍກົມສະຖິຕິ ແຫ່ງຊາດຂອງຈີນ ການເຕີບໂຕ ຫຼາຍກວ່າ 10%ທີ່ວ່ານີ້ ໄດ້ຊ່ອຍໃຫ້ ເສຖກິດຂອງຈີນ ຂຍາຍໂຕ ໃນອັດຕຣາສະເລັ່ຽ 8 7%ຊຶ່ງແມ່ນລື່ນເປົ້າໝາຍ ທີ່ຣັຖບານເຫັນວ່າ ມີຄວາມຈຳເປັນ ເພື່ອປ້ອງກັນບໍ່ໃຫ້ເກີດ ຄວາມວຸ້ນວາຍ ໃນດ້ານສັງຄົມ ປັກກິ່ງ ໄດ້ທຳການເຄື່ອນໄຫວຢ່າງຂຸ້ນຂ້ຽວ ຈຳນວນນຶ່ງ ເພື່ອເຮັດໃຫ້ ເສຖກິດຂຍາຍໂຕ ໃນປີກາຍນີ້ ຂະນະທີ່ໂລກສືບຕໍ່ປະສົບກັບ ສະພາບເສຖກິດ ຫລຸດຖອຍ ຮວມທັງແຜນການ ກະຕຸກຊຸກຍູ້ເສຖກິດມູນຄ່າ 586 ພັນລ້ານໂດລາ ແລະການໃຫ້ເງິນກູ້ຢືມ ຫລາຍເປັນປະວັດການ ແຕ່ທ່ານ MA JIANTANG ຫົວໜ້າກົມ ສະຖິຕິ ກ່າວວ່າ ຣາຄາສິນຄ້າ ໄດ້ຖີບໂຕຂຶ້ນເກືອບ 2% ໃນເດືອນທັນວາ ຜ່ານມາ ຈາກໄລຍະດຽວກັນ ຂອງປີກ່ອນ ຊຶ່ງໄດ້ພາໃຫ້ມີຄວາມວິຕົກກັງວົນ ຢ້ານວ່າ ຈະພາໃຫ້ເກີດ ພັຍເງິນເຟີ້ ເຈົ້າໜ້າທີ່ອະວຸໂສຄົນ ນຶ່ງຂອງຈີນກ່າວວ່າ ບັນຫາຜິດຂ້ອງຕ້ອງຖຽງ ໃນປັດຈຸບັນ ຂອງຈີນກັບບໍຣິສັດຊອກຄົ້ນຫາ ຂໍ້ມູນ ທາງອິນເຕີແນັດຍັກໃຫຍ່ GOOGLE ທີ່ມີສຳນັກງານຢູ່ໃນສະຫະຣັດນັ້ນ ບໍ່ຄວນມີ ການຕີຄວາມໝາຍວ່າ ເປັນຮ່ອງຮອຍ ຂອງ ຄວາມສັມພັນລະຫວ່າງປັກກິ່ງ ກັບວໍຊິງຕັນ ອົງການຂ່າວຊິນຫວາ ຂອງທາງການຈີນ ລາຍງານວ່າຮອງຣັຖມຸນຕຣີ ກະຊວງການ ຕ່າງປະເທດຂອງຈີນ ທ່ານ HE YAFEI ໃຫ້ທັສນະດັ່ງກ່າວໃນວັນພະຫັດມື້ນີ້ ທີ່ນະຄອນຫຼວງ ປັກກິ່ງ ບໍຣິສັດ GOOGLE ໄດ້ປະກາດໃນສັບປະດາ ແລ້ວນີ້ວ່າ ຕົນອາດຈະຢຸດເຊົາ ການປະຕິບັດງານ ຢູ່ໃນປະເທດຈີນຍ້ອນຄວາມເປັນຫ່ວງ ກ່ຽວກັບ ການກວດກາ ແລະການໂຈມຕີ ທາງອິນເຕີແນັດທີ່ແນເປົ້າໝາຍໃສ່ ບັນຊີອີແມລ ທາງບໍຣິສັດ GOOGLE ຂອງພວກ ນັກເຄື່ອນໄຫວສິດທິມະນຸດຈີນ ຈີນກ່າວວ່າ ຕົນບໍ່ໄດ້ສົ່ງເສີມ ຫລືສນັບສນູນ ການໂຈມຕີທາງອິນເຕີແນັດ ແຕ່ກ່າວຕື່ມວ່າ ທຸກບໍຣິສັດ ຕ່າງປະເທດໃນຈີນ ຮວມທັງບໍຣິສັດGOOGLE ຕ້ອງໄດ້ປະຕິບັດຕາມ ທຸກໆກົດໝາຍ ລະບຽບການ ແລະປະເພນີ ວັທນະທັມທ້ອງຖິ່ນຮວມທັງການຄວບຄຸມ ທາງອິນເຕີແນັດ ຂອງຣັຖບານຈີນ ບໍຣິສັດຄ້າເພັດ ພອຍບໍຣິສັດນຶ່ງ ຂອງວຽດນາມ ກ່າວວ່າ ຕົນ ຈະສ້າງ ພຣະພຸທຮູບ ທີ່ໃຫຍ່ທີ່ສຸດໃນໂລກທີ່ ຈະເຮັດດ້ວຍຢົກກ້ອນໃຫຍ່ໆກ້ອນດຽວ ບໍຣິສັດ THAN CHAU NGOC VIETໄດ້ປະກາດ ໃນສັບປະດານີ້ວ່າ ຕົນຈະສະລັກ ພຣະພຸທຮູບ ຈາກຢົກກ້ອນນຶ່ງ ໜັກ 35 ໂຕນທີ່ທາງບໍຣິສັດ ຊື້ມາຈາກມຽນມາ ຖແລງຂ່າວສະບັບນຶ່ງ ຂອງ ບໍຣິສັດເວົ້າວ່າພຣະພຸທຮູບ ທີ່ແກະສະລັກຈາກ ຢົກດັ່ງກ່າວ ຈະສູງ 3 ແມັດ ກວ້າງປະມານ 2 ແມັດແລະໜັກ 16 ໂຕນ ເວລາສ້າງສຳເຣັດ ໃນປີ 2011 ທາງບໍຣິສັດ ໄດ້ວ່າຈ້າງພວກຊ່າງສີມື ປະມານ 50 ຄົນ ມາແກະສະລັກ ພຣະພຸທຮູບອົງນີ້ ປະທານ ປະເທດວຽດນາມທ່ານ NGUYEN MINH TRIET ໄດ້ ກ່າວຄຳປາສັຍ ໃນພິທີ ທີ່ຈັດຂຶ້ນ ໃນມື້ວັນຈັນຜ່ານມານີ້ ເພື່ອເປັນຂີດໝາຍການເລີ້ມ ຕົ້ນວຽກງານແກະສະລັກພຣະພຸທຮູບທີ່ວ່ານີ້ ໄດ້ມີພຣະສົງ ເຂົ້າຮ່ວມໃນພິທີດັ່ງກ່າວ ຫລາຍໆຮ້ອຍອົງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ